
วาระที่ 4.8  	การขอปิดหลักสูตรการจัดการมหาบัณฑิต สาขาการจัดการ (หลักสูตรปรับปรุง พ.ศ. 2554)
สรุปเรื่อง	ตามที่ สำนักวิชาการจัดการได้เปิดสอนหลักสูตรการจัดการมหาบัณฑิต สาขาการจัดการ (หลักสูตรใหม่ พ.ศ. 2544) มาตั้งแต่ปีการศึกษา 2544 กระทั่งในปีการศึกษา 2555 มีนักศึกษาสนใจสมัครเข้า เรียนในหลักสูตรจำนวน 8 คน ได้สำเร็จการศึกษา 2 คน และพ้นสภาพนักศึกษา 6 คน ส่วนในปีการศึกษา 2556 และ 2557 ไม่มีผู้สนใจสมัครเข้าเรียนในหลักสูตร ประกอบกับอาจารย์ประจำหลักสูตรการจัดการมหาบัณฑิต สาขาการจัดการ ได้ลาออกจากการเป็นพนักงานมหาวิทยาลัยวลัยลักษณ์ จำนวน 1 คน ส่งผลให้อาจารย์ประจำหลักสูตรไม่ครบถ้วนตามหลักเกณฑ์ของสำนักงานคณะกรรมการการอุดมศึกษา และปัจจุบัน ไม่มีนักศึกษาในหลักสูตรดังกล่าวแล้ว สำนักวิชาการจัดการจึงขอเสนอปิดหลักสูตรการจัดการมหาบัณฑิต สาขาการจัดการ (หลักสูตรปรับปรุง พ.ศ. 2554) โดยได้ผ่านความเห็นชอบจากที่ประชุมคณะกรรมการประจำสำนักวิชาการจัดการ ครั้งที่ 4/2558 เมื่อวันที่ 12 มีนาคม 2558 เรียบร้อยแล้ว
	ทั้งนี้ ที่ประชุมคณะกรรมการวิชาการ ครั้งที่ 4/2558 เมื่อวันที่ 9 เมษายน 2558 ได้พิจารณาและมีข้อเสนอแนะให้สำนักวิชาการจัดการเพิ่มเติมข้อมูลจำนวนนักศึกษาที่เข้าเรียนในหลักสูตรตั้งแต่เปิดหลักสูตร เพื่อให้เห็นแนวโน้มการเพิ่มหรือลดของจำนวนนักศึกษา และข้อมูลรายละเอียดหรือสาเหตุของนักศึกษาจำนวน 6 คนที่พ้นสภาพ เนื่องจากยังไม่หมดช่วงระยะเวลาตามข้อกำหนดของหลักสูตร โดยขอให้ตรวจสอบสถานะของนักศึกษาอีกครั้งว่าไม่มีนักศึกษาตกค้างอยู่ในหลักสูตร เพื่อเป็นข้อมูลประกอบ         การพิจารณาในที่ประชุมสภาวิชาการ

มติที่ประชุม 	ที่ประชุมมีมติเห็นชอบการขอปิดหลักสูตรการจัดการมหาบัณฑิต สาขาการจัดการ (หลักสูตรปรับปรุง พ.ศ. 2554)

- รายงานการประชุมสภาวิชาการ ครั้งที่ 4/2558 วันพุธที่ 29 เมษายน 2558 -
